### Zmluva o dielo

**na dodanie a implementáciu riešenia na ochranu pred kybernetickými hrozbami**

uzatvorená podľa ustanovenia § 536 a nasl. zákona č. 513/1991 Zb. Obchodný zákonník

(ďalej len „Zmluva“)

**Zmluvné strany:**

**Objednávateľ: Stredoslovenská distribučná, a.s.**

Sídlo: Pri Rajčianke 2927/8, 010 47 Žilina

IČO: 36 442 151

DIČ: 2022187453

IČDPH: SK2022187453

Bankové spojenie: VÚB, a.s., Žilina

IBAN: SK4402000000002143550551

SWIFT: SUBASKBX

Zastúpený: Ing. František Čupr, predseda predstavenstva

Mgr. Michal Moško, MBA, podpredseda predstavenstva

Zapísaný v Obchodnom registri Okresného súdu Žilina, oddiel: Sa, vložka č.: 10514/L

Kontaktná osoba pre veci technické:

Kontaktná osoba pre veci zmluvné: Mgr. Peter Mechtl, e-mail: [peter.mechtl@ssd.sk](mailto:peter.mechtl@sse-d.sk), 041/519 2679

(ďalej len „**Objednávateľ**“)

a

**Zhotoviteľ:**

Sídlo:

IČO:

IČ DPH:

Zastúpený:

Zapísaný v Obchodnom registri Okresného súdu ..............., oddiel: .........., vložka č.: ...........

IBAN:

SWIFT:

Kontaktná osoba pre veci technické:

Kontaktná osoba pre veci zmluvné:

(ďalej len „**Zhotoviteľ**“)

## Článok I.

## Úvodné ustanovenia

* 1. Zhotoviteľ má záujem Objednávateľovi **dodať a implementovať modernizované riešenie na ochranu pred kybernetickými hrozbami,** ktoré bude spĺňať všetky podmienky a požiadavky Objednávateľa uvedené v Technickej špecifikácií Objednávateľa, ktorá tvorí Prílohu č. 1 tejto Zmluvy.
  2. Zhotoviteľ potvrdzuje svoju schopnosť splniť požiadavky Objednávateľa na **dodanie a implementáciu modernizovaného riešenia na ochranu pred kybernetickými hrozbami,** v rozsahu požiadaviek Objednávateľa uvedených v Technickej špecifikácií Objednávateľa, ktorá tvorí Prílohu č. 1 tejto Zmluvy. Zhotoviteľ zároveň vyhlasuje, že sa s náležitou odbornou starostlivosťou oboznámil s Technickou špecifikáciou Objednávateľa, ktorá stanovuje požiadavky na predmet Zmluvy a vyhlasuje, že s požiadavkami stanovenými v Technickej špecifikácií súhlasí a je odborne spôsobilý na plnenie všetkých záväzkov podľa tejto Zmluvy. Zhotoviteľ zároveň prehlasuje, že je mu známa systémová architektúra Objednávateľa (hardware, software), je s ňou oboznámený a potvrdzuje, že ním dodané riešenie je kompatibilné s IT architektúrou Objednávateľa a je zabezpečená plná funkcionalita dodávaného riešenia v systémovom prostredí Objednávateľa. Zhotoviteľ ďalej prehlasuje, že Objednávateľovi nevzniknú žiadne ďalšie náklady (okrem nákladov špecifikovaných v čl. III Zmluvy) na IT systémoch Objednávateľa v súvislosti s poskytovaním predmetu plnenia podľa Zmluvy. V prípade, ak sa vyhlásenie Zhotoviteľa ukáže ako nepravdivé je Zhotoviteľ povinný nahradiť náklady súvisiace so zabezpečením dodatočných požiadaviek na technickú infraštruktúru Objednávateľa, ktoré Objednávateľovi v súvislosti s nepravdivým vyhlásením vznikli a zároveň je Objednávateľ oprávnený odstúpiť od Zmluvy.

## Článok II

## Predmet zmluvy

* 1. Predmetom tejto Zmluvy je úprava práv a povinností zmluvných strán pri dodaní a implementácií **modernizovaného riešenia na ochranu pred kybernetickými hrozbami**, vrátane:

1. Hardvérového a softvérového vybavenia nového riešenia a licencií spojených so sprevádzkovaním nového riešenia, vrátane podporných systémov ako je manažment, log management, vpn klienti a iné
2. Všetkých prác súvisiacich s návrhom, testovaním, implementáciou, migráciou, záverečným akceptačným testovaním, vypracovaním dokumentácie a doplnením CMDB pre nové riešenie
3. Integračných prác nového riešenia do existujúcich služieb Objednávateľa (napr. SIEM, AD, EntraID, Radius, Tacacs+, atď) vybavenia do prostredia Objednávateľa
4. Záručnej technickej podpory, špecifikovanej v čl. VI tejto Zmluvy, na všetky dodané hardvérové, softvérové a licenčné komponenty, vrátane služieb súvisiacich s prípadnou výmenou vadného hardvéru (tzv. RMA).

Predmet zmluvy je bližšie špecifikovaný v prílohách tejto Zmluvy (ďalej len „**predmet plnenia**“).

* 1. Objednávateľ sa zaväzuje za riadne a včas dodaný predmet plnenia zaplatiť Zhotoviteľovi cenu uvedenú v článku III. tejto Zmluvy.
  2. Predmet plnenia je podrobne špecifikovaný v Prílohe č.1 tejto Zmluvy, s tým že Objednávateľ vyhlasuje, že požiadavky Objednávateľa sú premietnuté a vyšpecifikované v Ponuke zhotoviteľa, ktorá tvorí Prílohu č. 2 tejto Zmluvy. V prípade rozporu medzi textom tejto Zmluvy a znením príloh má prednosť text tejto Zmluvy. V prípade rozporu medzi znením Prílohy č.1 a ostatnými prílohami má prednosť znenie Prílohy č.1 tejto Zmluvy.
  3. Zmluvné strany sa zároveň dohodli, že Objednávateľ je oprávnený požadovať a Zhotoviteľ je na základe požiadavky Objednávateľa povinný poskytovať Objednávateľovi služby špecialistov za účelom vykonania prác nad rámec Prílohy č. 1, resp. Prílohy č. 2 Zmluvy, t.j. poskytovanie služieb špecialistov: ......................... (ďalej „**Služby**“). Toto právo je Objednávateľ oprávnený uplatniť si kedykoľvek počas platnosti tejto Zmluvy, najneskôr však uplynutím záručného obdobia v zmysle bodu 6.1 Zmluvy. Jednotlivé požiadavky na Služby bude Objednávateľ definovať podľa aktuálnych potrieb v samostatných objednávkach vystavených Objednávateľom. Objednávka bude obsahovať najmä špecifikáciu, rozsah Služieb, termín poskytnutia Služieb a cenové podmienky. Objednávka je pre Zhotoviteľa záväzná okamihom jej doručenia Zhotoviteľovi.

Objednávateľ sa zároveň zaväzuje za riadne a včas poskytnuté Služby zaplatiť Zhotoviteľovi cenu uvedenú čl. III bod 3.2 Zmluvy. Na dodané služby, resp. ich výstupy sa rovnako vzťahujú licenčné podmienky v zmysle čl. V Zmluvy.

* 1. Zmluvné strany sa zároveň dohodli, že Objednávateľ je oprávnený požadovať a Zhotoviteľ je na základe požiadavky Objednávateľa povinný Objednávateľovi poskytnúť služby spočívajúce v rozšírení Predmetu plnenia o funkcionality nad rámec špecifikácie uvedenej v Prílohe č. 1 tejto Zmluvy (ďalej „**Rozšírenia**“) v prípade, že Objednávateľovi vznikne potreba takýchto Rozšírení. Toto právo je Objednávateľ oprávnený uplatniť si kedykoľvek počas platnosti tejto Zmluvy. Požiadavku/ky na Rozšírenia je Objednávateľ oprávnený definovať podľa aktuálnych potrieb v samostatných objednávkach vystavených Objednávateľom. Objednávke bude predchádzať písomná zmenová požiadavka (ďalej „**Zmenová požiadavka**“). Zmenová požiadavka bude obsahovať minimálne popis požadovanej zmeny, technické riešenie, štruktúru prác Zhotoviteľa, harmonogram prác, spôsob akceptácie prác a cenu realizácie Rozšírenia. Po schválení Zmenovej požiadavky Objednávateľom, vystaví Objednávateľ samostatnú objednávku. Realizáciu Zmenovej požiadavky schvaľuje a potvrdzuje Objednávateľ. Na dodanie Rozšírení sa budú uplatňovať rovnaké zmluvné podmienky, ako sú uvedené v tejto Zmluve. Ak nie je možné uplatňovať rovnaké podmienky, budú sa zmluvné podmienky uplatňovať primerane.
  2. Objednávateľ má záujem na dodaní predmetu plnenia podľa tejto Zmluvy ako celku. Objednávateľ nemá záujem na čiastkovom plnení, nakoľko čiastkové plnenie nemá vzhľadom na svoju povahu pre Objednávateľa hospodársky význam bez zvyšku plnenia. Nesplnenie záväzku ako celku znamená podstatné porušenie tejto Zmluvy.

## Článok III

## Cena a platobné podmienky

* 1. Celková cena predmetu plnenia podľa tejto Zmluvy je na základe dohody zmluvných strán, v súlade so všeobecne záväznými právnymi predpismi o cenách, stanovená nasledovne:

**.............................. EUR bez DPH**

(slovom: ............................ EUR bez DPH a ...................... eurocentov)

Z toho:

* cena za HW a SW a licencie .................. EUR bez DPH
* cena za implementáciu riešenia do prevádzky ............... EUR bez DPH

Uvedená cena nezahŕňa daň z pridanej hodnoty. Táto bude dopočítaná Zhotoviteľom v súlade s účinnými všeobecne záväznými právnymi predpismi. Predmet tejto Zmluvy nepatrí do sekcie F Štatistickej klasifikácie produktov podľa činností (CPA). Cena a rozsah predmetu plnenia sú pevné a nemenné. Podkladom pre výpočet ceny predmetu plnenia je položkovitý rozpočet prác (cenová kalkulácia), ktorý tvorí prílohu č. 3 k tejto Zmluve.

* 1. Cena za Služby v zmysle bodu 2.4 Zmluvy.
* ........................ – ............. EUR bez DPH/MD
* ........................ – .................. EUR bez DPH/MD
* ........

kde MD = 1MD = 8hodín

Služby budú Objednávateľovi fakturované samostatne, po ich riadnom dodaní písomne potvrdenom Objednávateľom v príslušnom preberacom protokole o dodaných Službách. K uvedeným cenám bude daň dopočítaná podľa platných predpisov. Dňom daňovej povinnosti pre účely DPH je deň podpísania protokolu o dodaných Službách Objednávateľom.

Cena za jednotlivé dodané Služby sa určí nasledovným spôsobom:

Počet odpracovaných MD \* cena za 1 MD práce špecialistu = celková cena bez DPH

* 1. Cena uvedená v bode 3.1 tejto Zmluvy zahŕňa všetky náklady Zhotoviteľa vynaložené v súvislosti so splnením jeho povinností z tejto Zmluvy. V cene sú zahrnuté všetky náklady Zhotoviteľa na dodanie a implementáciu predmetu plnenia v zmysle Prílohy č. 1, vrátane kompletnej dokumentácie a licencií. Zmluvné strany prehlasujú, že cena zodpovedá jednotlivým spôsobom použitia predmetu plnenia.
  2. Objednávateľ zaplatí Zhotoviteľovi cenu uvedenú v bode 3.1 a 3.2 tejto Zmluvy spôsobom a za podmienok uvedených v tejto zmluve na základe faktúr vystavených Zhotoviteľom po potvrdení príslušného písomného protokolu oboma zmluvnými stranami, t.j. protokolu o dodaní predmetu plnenia alebo protokolu o dodaní Služieb, resp. Rozšírenia. Dňom daňovej povinnosti pre účely DPH je deň podpísania príslušného preberacieho protokolu potvrdzujúceho dodanie predmetu plnenia, resp. služby s požadovanými vlastnosťami, Objednávateľom.
  3. Faktúry vystavené v zmysle tejto Zmluvy budú obsahovať všetky zákonom stanovené náležitosti a číslo objednávky objednávateľa v SAP-e a budú doručené Objednávateľovi na adresu uvedenú v objednávke a ich prílohou bude písomný preberací protokol potvrdzujúci splnenie predmetu Zmluvy potvrdený Objednávateľom, v opačnom prípade je Objednávateľ oprávnený vrátiť faktúru Zhotoviteľovi na prepracovanie alebo doplnenie, bez následku omeškania s úhradou. V takom prípade lehota splatnosti začne plynúť dňom doručenia opravenej a úplnej faktúry. Dňom dodania plnenia pre účely DPH je dátum podpísania preberacieho protokolu k príslušnému plneniu oboma zmluvnými stranami. Splatnosť faktúr je do 60 dní odo dňa doručenia riadnej a úplnej faktúry.

## Článok IV

## Dodacie podmienky

* 1. Zhotoviteľ sa zaväzuje dodať objednávateľovi predmet plnenia **najneskôr do 30.9.2025**.
  2. Predpokladom prevzatia predmetu plnenia zo strany Objednávateľa je úspešná implementácia predmetu plnenia, nasadenie riešenia do produkcie, jeho testovanie, migrácia a nasadenie nového riešenia do stanovených funkčných blokov v zmysle podmienok *Prílohy č. 1 – časť príloha P6 Opis požiadaviek na implementačné práce.* Predmet plnenia bude považovaný za dodaný podpísaním záverečného preberacieho protokolu Objednávateľom.
  3. Zhotoviteľ prehlasuje, že je odborne spôsobilý na dodanie predmetu plnenia, pri jeho dodaní bude postupovať s odbornou starostlivosťou a v súlade so všeobecne záväznými právnymi predpismi a inými normami platnými v Slovenskej republike. Zároveň Zhotoviteľ prehlasuje, že všetky dodávané zariadenia sú nové, nepoužité, obstarané prostredníctvom autorizovaných predajných kanálov a spadajú pod záručné podmienky výrobcu platné pre Slovenskú republiku.
  4. O prevzatí predmetu plnenia spíšu zmluvné strany písomný záverečný preberací protokol potvrdzujúci dodanie predmetu plnenia riadne a s požadovanými vlastnosťami.
  5. Povinnosťou Zhotoviteľa je pripraviť protokol uvedený v bode 4.4 tejto Zmluvy.
  6. Nebezpečenstvo škody na predmete plnenia a vlastnícke právo k predmetu plnenia prechádza na Objednávateľa dňom podpisu záverečného protokolu o prevzatí predmetu plnenia zástupcom Objednávateľa.
  7. Objednávateľ je oprávnený odstúpiť od Zmluvy bez nároku na úhradu rozpracovanosti diela, v prípade ak:
     1. Zhotoviteľ nie je schopný alebo spôsobilý vykonať predmet plnenia Zmluvy podľa požiadaviek Objednávateľa riadne a včas ani v dodatočnej lehote poskytnutej Objednávateľom Zhotoviteľovi,
     2. Zhotoviteľ nie je schopný úspešne naplniť podmienky implementácie,
     3. v prípade, ak sa vyhlásenie Zhotoviteľa v zmysle čl. I bod 1.2 ukáže ako nepravdivé.
  8. Zhotoviteľ môže od tejto Zmluvy odstúpiť v prípade podstatného porušenia tejto Zmluvy Objednávateľom. Za podstatné porušenie tejto Zmluvy Objednávateľom sa považuje vznik nasledovných právnych skutočností:

1. nezaplatenie ceny predmetu plnenia podľa tejto Zmluvy alebo jej časti ani v lehote 30 kalendárnych dní od doručenia písomného oznámenia Zhotoviteľa o omeškaní platby,
2. v prípade opakovaného neposkytnutia primeranej súčinnosti zo strany Objednávateľa.
   1. Odstúpenie od tejto Zmluvy je účinné odo dňa doručenia písomného oznámenia o dostúpení od tejto Zmluvy druhej zmluvnej strane alebo odo dňa uvedeného v písomnom odstúpení.

## Článok V

## Licenčné podmienky

* 1. Zhotoviteľ vyhlasuje, že predmet plnenia nebude akýmkoľvek spôsobom porušovať akékoľvek právo duševného vlastníctva, iné právo (majetkovej alebo nemajetkovej povahy), licenciu, autorské právo a/alebo iné právo/oprávnenie tretej strany. V prípade, ak si tretia strana uplatní nároky voči Objednávateľovi v súvislosti s porušením práv duševného vlastníctva, iného práva (majetkovej alebo nemajetkovej povahy), licencie, autorského práva a/alebo iného práva/oprávnenia Zhotoviteľom, je Zhotoviteľ povinný nahradiť Objednávateľovi škodu, ktorá Objednávateľovi vznikne z dôvodu takéhoto porušenia a na vlastné náklady urovnať prípadný súdny spor.
  2. Za predpokladu, že v rámci plnenia svojich záväzkov z tejto zmluvy  Zhotoviteľ poskytne také plnenie, ktoré by požívalo autorskoprávnu ochranu v zmysle zákona č. 185/2015 Z.z. Autorský zákon v znení neskorších predpisov, udeľuje touto zmluvou objednávateľovi licenciu na užívanie daného plnenia. Zhotoviteľ poskytuje Objednávateľovi časovo a inak rozsahovo neodvolateľné neobmedzené a výhradné právo používať autorské dielo dodané ako súčasť predmetu plnenia počas celej doby trvania majetkových práv k nemu v neobmedzenom kvantitatívnom a územnom rozsahu na účel zodpovedajúci predmetu tejto zmluvy.
  3. Zhotoviteľ vyhlasuje, že dáva Objednávateľovi súhlas, aby v prípade záujmu udelil tretej osobe súhlas používať dielo, prípadne iné práva na dielo sa vzťahujúce, ktoré Objednávateľ nadobudne na základe tejto zmluvy, na inú osobu a to aj bez ďalšieho privolenia Zhotoviteľa. Objednávateľ je zároveň oprávnený zabezpečovať prevádzku a údržbu predmetu plnenia vlastnými kapacitami, príp. poveriť prevádzkou a údržbou predmetu plnenia tretiu osobu tiež bez súhlasu Zhotoviteľa a bez akejkoľvek zodpovednosti voči právam Zhotoviteľa alebo jeho subdodávateľov alebo nároku na finančné plnenie zo strany Zhotoviteľa alebo jeho subdodávateľov.

* 1. Cena za prevod licencie na užívanie diela je obsiahnutá v cene predmetu plnenia uvedenej v bode 3.1 tejto zmluvy.
  2. Prípadné licenčné podmienky sú pre tento zmluvný vzťah uplatniteľné iba v prípade, ak sú prílohou tejto Zmluvy.

## Článok VI

## Záruka a zodpovednosť za vady

* 1. Zhotoviteľ poskytuje Objednávateľovi na dodané plnenie záruku na akosť (tzn. spôsobilosť zariadenia byť plne funkčné a bez vád plniť svoj účel) v trvaní 60 mesiacov. Záručné obdobie začína plynúť dňom podpísania preberacieho protokolu Objednávateľom.
  2. Zhotoviteľ poskytuje Objednávateľovi záruku na riadnu kvalitu predmetu plnenia, t.j. spôsobilosť plne ho užívať na dohodnutý alebo obvyklý účel a že si zachová dohodnuté vlastnosti, bude spĺňať požadované kvalitatívne a kvantitatívne parametre a požiadavky Objednávateľa uvedené v Zmluve a jej prílohách a to po celú dobu trvania záručnej lehoty. Predmet plnenia bude funkčný a bude dodaný a implementovaný v kvalite, rozsahu a špecifikácií dohodnutej v tejto Zmluve vrátane jej príloh. V rámci záručnej podpory bude Zhotoviteľ poskytovať:
* Záručnú technickú podporu
* Identifikáciu a nápravu chýb/porúch

Bližší a popis a špecifikácia vyžadovanej záručnej podpory je uvedená v *Prílohe č. 1 – príloha P9 Katalóg SLA služieb technická podpora.*

* 1. V prípade, ak Zhotoviteľ nie je schopný alebo spôsobilý plniť povinnosti zo záruky v zmysle tohto článku Zmluvy riadne a včas, a to ani na základe písomnej výzvy Objednávateľa je Objednávateľ oprávnený zabezpečiť plnenie záruky u inej spoločnosti na náklady Zhotoviteľa. Zhotoviteľ sa zaväzuje uhradiť Objednávateľovi takto vynaložené náklady na základe Objednávateľom vystavenej faktúry. Zhotoviteľ sa zaväzuje zabezpečiť, že Objednávateľ v takomto prípade nebude porušovať akékoľvek právo duševného vlastníctva, iné právo (majetkovej alebo nemajetkovej povahy), licenciu, autorské právo a/alebo iné právo/oprávnenie Zhotoviteľa a/alebo tretej strany.

## Článok VII

## Zabezpečenie záväzkov

* 1. V prípade omeškania Zhotoviteľa s dodaním a implementáciou predmetu plnenia riadne a včas v  termíne stanovenom v bode 4.1 tejto zmluvy je Objednávateľ oprávnený požadovať od Zhotoviteľa za každý aj začatý deň omeškania zaplatenie zmluvnej pokuty vo výške 0,5 % z celkovej ceny predmetu plnenia.
  2. V prípade, ak pri migrácií technológie dôjde k prekročeniu stanoveného najdlhšie prípustného časového okna pre nedostupnosť služieb daného funkčného bloku je Objednávateľ oprávnený požadovať zmluvnú pokutu vo výške 500 EUR za každú aj začatú minútu nad rámec prípustného časového okna. Najdlhšie prípustné časové okno výpadku dostupnosti služieb je stanovené pre každý funkčný blok osobitne v *Prílohe č. 1 – časť príloha P6 Opis požiadaviek na implementačné práce.*
  3. V prípade omeškania Zhotoviteľa s poskytovaním záručnej podpory v stanovených termínoch je Objednávateľ oprávnený požadovať od Zhotoviteľa zmluvnú pokutu vo výške:
     1. 500 Eur za každú aj začatú hodinu omeškania, ak je požadovaná lehota stanovená v hodinách pre kritickú a závažnú chybu,
     2. 50 Eur za každú aj začatú hodinu omeškania, ak je požadovaná lehota stanovená v hodinách pre bežnú poruchu,
     3. 20 Eur za každý aj začatý kalendárny deň omeškania, ak je požadovaná lehota stanovená v kalendárnych dňoch,
  4. V prípade omeškania Objednávateľa s úhradou faktúry podľa tejto Zmluvy riadne a včas je Zhotoviteľ oprávnený požadovať od Objednávateľa za každý deň omeškania zaplatenie úroku z omeškania vo výške 0,05% z dlžnej sumy za každý deň omeškania.
  5. Právom Objednávateľa na zaplatenie zmluvných pokút v zmysle tejto Zmluvy nie je ani čiastočne dotknuté jeho právo na náhradu škody, vrátane náhrady prípadných sankcií ktoré boli Objednávateľovi uložené v dôsledku porušenia povinností Zhotoviteľa v zmysle tejto Zmluvy.
  6. Zhotoviteľ prehlasuje, že ku dňu podpísania zmluvy nie je evidovaný v Zozname fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce a/alebo neporušil zákaz nelegálneho zamestnávania a tiež prehlasuje, že počas plnenia zmluvy sa zaväzuje plniť všetky povinnosti v zmysle všeobecne záväzných právnych predpisov tak, aby neporušil zákaz nelegálneho zamestnávania ako ho vymedzuje zákon č. 82/2015 Z.z. o nelegálnej práci a nelegálnom zamestnávaní a o zmene a doplnení niektorých zákonov. Zhotoviteľ sa zaväzuje Objednávateľovi nahradiť škodu, ktorá Objednávateľovi vznikla, vrátane sankcií a pokút, ktoré boli Objednávateľovi uložené z dôvodu, že Zhotoviteľ porušil zákaz nelegálneho zamestnávania. V prípade, ak sa vyhlásenie Zhotoviteľa ukáže ako nepravdivé je Objednávateľ oprávnený požadovať zmluvnú pokutu vo výške 5% z celkovej ceny predmetu zmluvy. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený neprijať prácu alebo službu, ktorú Zhotoviteľ dodáva alebo poskytuje prostredníctvom fyzickej osoby, ktorú nelegálne zamestnáva. V prípade, ak sa preukáže, že Zhotoviteľ dodáva alebo poskytuje prácu alebo službu prostredníctvom fyzickej osoby, ktorú nelegálne zamestnáva, alebo Zhotoviteľ na požiadanie Objednávateľa neposkytne Objednávateľovi bezodkladne doklady a osobné údaje fyzických osôb, prostredníctvom ktorých Objednávateľovi dodáva prácu alebo poskytuje službu, považuje sa to za podstatné porušenie zmluvy a v takom prípade je Objednávateľ oprávnený od zmluvy odstúpiť.

**Článok VIII**

**Ochrana informácií a dát**

* 1. Zmluvné strany týmto berú na vedomie, že informácie nadobudnuté v rámci plnenia Zmluvy budú považované za informácie dôverné a za súčasť obchodného tajomstva druhej zmluvnej strany.
  2. Zmluvné strany sa zaväzujú zachovávať mlčanlivosť o dôverných informáciách. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany neposkytnú tretím osobám a ani neumožnia prístup tretích osôb k dôverným informáciám.
  3. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:

a) ktoré sa týkajú tejto Zmluvy a jej plnenia (najmä Zmluva, informácie o právach a povinnostiach Zmluvných strán ako i informácie o cene);

b) ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane;

c) ktoré sa týkajú obchodných partnerov zmluvných strán;

d) pre ktoré je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);

e) ktoré boli poskytnuté zmluvnej strane/získané zmluvnou stranou pred nadobudnutím platnosti a účinnosti Zmluvy, pokiaľ sa týkajú jej predmetu a/alebo obsahu (najmä žiadosť o cenovú ponuku, cenová ponuka);

f) ktoré sú výslovne zmluvnou stranou označené ako „dôverné“, „confidential“, „proprietary“ alebo iným obdobným označením.

* 1. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia /odovzdania /oznámenia/ sprístupnenia:

## (i) ovládanej osobe zmluvnej strany; (ii) ovládajúcej osobe zmluvnej strany; (iii) osobe, vo vzťahu ku ktorej má ovládajúca osoba zmluvnej strany postavenie ovládanej osoby alebo podobné postavenie; a (iv) osobe, v ktorej má ovládajúca osoba zmluvnej strany postavenie ovládajúcej osoby alebo podobné postavenie, pričom uvedené osoby budú mať vo vzťahu k ochrane dôverných informácií rovnaké povinnosti ako zmluvné strany;

* 1. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:

a) boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

b) sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

c) majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií;

d) boli získané zmluvnou stranou od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie;

e) na prípady, ak zmluvná strana zverejnila dôverné informácie s predchádzajúcim písomným súhlasom druhej zmluvnej strany.

* 1. V prípade, že zmluvná strana zistí, že došlo, alebo môže dôjsť k prezradeniu, resp. získaniu dôverných informácií neoprávnenou osobou, zaväzuje sa bezodkladne informovať o tejto skutočnosti druhú zmluvnú stranu a podniknúť všetky kroky potrebné k zabráneniu vzniku škody alebo k jej maximálnemu obmedzeniu, pokiaľ sa zmluvné strany nedohodnú inak.
  2. V prípade, že v rámci plnenia tejto Zmluvy budú za účelom riadnej realizácie predmetu plnenia Zhotoviteľovi poskytnuté osobné údaje, tieto sa taktiež považujú za dôverné informácie. V takom prípade je Zhotoviteľ povinný plniť všetky príslušné povinnosti podľa aktuálnej právnej úpravy týkajúcej sa ochrany osobných údajov.

V prípadoch, ak by si realizácia spolupráce medzi Zhotoviteľom a Objednávateľom podľa tejto Zmluvy vyžadovala akékoľvek spracúvanie osobných údajov fyzických osôb, sú zmluvné strany povinné dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a tiež zákona č. 18/2018 Z.z. o ochrane osobných údajov a o zmene a doplnení niektorých zákonov.

* 1. V prípade porušenia povinností, ktoré sa týkajú zachovania dôvernosti informácií ako aj povinnosti ochrany osobných údajov, sa zmluvná strana, ktorá povinnosť porušila zaväzuje uhradiť druhej zmluvnej strane zmluvnú pokutu vo výške 100 000,00 EUR. Zaplatením zmluvnej pokuty nie je ani čiastočne dotknutý nárok príslušnej zmluvnej strany na náhradu škody. V prípade, že Objednávateľovi bude uložená štátnym orgánom Slovenskej republiky zabezpečujúcim ochranu osobných údajov (Úrad na ochranu osobných údajov SR) pokuta za porušenie ochrany osobných údajov, a porušenie ochrany osobných údajov bolo spôsobené Zhotoviteľom, zaväzuje sa Zhotoviteľ uhradiť Objednávateľovi sumu rovnajúcu sa výške takto uloženej pokuty.
  2. Ak jedna zo zmluvných strán poruší podmienky uvedené v tomto článku tejto Zmluvy, uhradí druhej zmluvnej strane preukázateľnú škodu.
  3. Zánikom tejto Zmluvy nie sú dotknuté prípadné povinnosti zmluvných strán, týkajúce sa dôverných informácií, vyplývajúce zo všeobecne záväzných právnych predpisov.

**Článok IX.**

## Záverečné ustanovenia

* 1. Táto Zmluva nadobúda platnosť a účinnosť dňom jej podpísania obidvomi zmluvnými stranami.
  2. Zhotoviteľ nie je oprávnený postúpiť alebo inak previesť v celku alebo v časti svoje práva a povinnosti z tejto Zmluvy na tretiu osobu bez predchádzajúceho písomného súhlasu Objednávateľa.
  3. Na práva a povinnosti zmluvných strán touto Zmluvou výslovne neupravené sa aplikujú ustanovenia príslušných všeobecne záväzných právnych predpisov právneho poriadku Slovenskej republiky.
  4. Meniť a dopĺňať túto Zmluvu je možné len po vzájomnej dohode zmluvných strán formou v poradí očíslovaného písomného dodatku k tejto Zmluve podpísaného oboma zmluvnými stranami.
  5. Zmluvné strany sa zaväzujú, že všetky prípadné spory, ktoré vzniknú z tejto Zmluvy, budú riešiť vzájomnou dohodou s cieľom zachovania dobrých obchodných vzťahov. Prípadné spory vyplývajúce z plnenia tejto zmluvy, ktoré sa zmluvným stranám napriek obojstrannej snahe nepodarí vyriešiť vzájomnou dohodou, je oprávnený riešiť príslušný všeobecný súd odporcu v SR.
  6. Táto Zmluva je vyhotovená v 2 rovnopisoch rovnakej právnej sily, z ktorých každá zmluvná strana obdrží 1 vyhotovenie.
  7. Nasledujúce prílohy tvoria neoddeliteľnú súčasť tejto zmluvy:

Príloha č. 1: Technická špecifikácia predmetu plnenia

Príloha č. 2: Ponuka Zhotoviteľa

Príloha č. 3: Špecifikácia ceny

Príloha č. 4: Obchodné podmienky zabezpečenia výkonu prác pre Zhotoviteľa na zariadeniach,

v priestoroch a na pracoviskách SSD

* 1. Zmluvné strany tejto zmluvy vyhlasujú, že sa s jej obsahom dôkladne oboznámili, že sa zhoduje s prejavmi ich slobodnej vôle, bola uzavretá určite, vážne, zrozumiteľne, nie v tiesni za nápadne nevýhodných podmienok a na znak svojho výslovného súhlasu túto zmluvu aj vlastnoručne podpisujú.

V Žiline, dňa ............... V ..............., dňa ................

**Objednávateľ: Zhotoviteľ:**

...................................... ..............................................

Ing. František Čupr

predseda predstavenstva

....................................... ..............................................

Mgr. Michal Moško, MBA

podpredseda predstavenstva